
R E F E R A T

privind constituirea comisiilor de selecţie a managerilor


Având în vedere Hotărârea nr. 384/25.10.2005 privind organizarea de concursuri pentru desemnarea managerilor la S.C. “Administrarea Domeniului Public” S.A., S.C. “Drumuri Municipale” S.A, SC “Horticultura” SA.şi SC”Pieţe”SA, executivul Primăriei Municipiului Timişoara propune constituirea unor comisii de selecţie lărgite formate din 9 persoane,  în care  pe de o parte să fie  reprezentate toate grupurile politice din Consiliul Local al Municipiului Timişoara şi executivul PMT, iar pe de altă parte din aceste comisii să facă parte şi un specialist în domeniul de activitate (sau apropiat acestuia) al societăţii comerciale sau, după caz, în management.


Pentru desemnarea consilierilor locali ce vor face parte din comisiile de selecţie a managerilor ne-am adresat conducerii tuturor partidelor politice reprezentate în Consiliul Local al Municipiului Timişoara care şi-au nominalizat  membrii.


De asemenea, Partidul Democrat şi Partidul Naţional Liberal ne-au comunicat propunerea lor de a se constitui o singură comisie pentru selecţia managerilor şi au nominalizat în consecinţă o singură persoană faţă de cele patru solicitate pentru a fi membrii în comisii.


Executivul Primăriei Municipiului Timişoara a luat act de propunerea mai sus menţionată, însă apreciază că este recomandabilă constituirea unei comisii de selecţie pentru fiecare societate comercială în parte deoarece specificul activităţii acestora este foarte diferit şi în consecinţă şi bibliografia /tematica concursului iar departajarea potenţialilor candidaţi pentru funcţia de manager ar trebui făcută cu prioritate de persoane având pregătire şi/sau cunoştinţe în domeniu. Această variantă a fost de altfel adoptată de Consiliul Local al Municipiului Timişoara şi la concursurile organizate în urmă cu patru ani pentru ocuparea acestor posturi de manageri.


Din dorinţa de a preveni însă construirea unor tensiuni artificiale cu privire la constituirea comisiilor de selecţie a managerilor, în spiritul colaborării şi al transparenţei, precizăm că în situaţia în care majoritatea consilierilor locali vor hotărâ constituirea unei singure comisii de selecţie propunem şi o a doua variantă cu privire la structura comisiei de selecţie în condiţiile menţionate. În această din urmă situaţie specialistul nominalizat pentru a face parte din comisie  va avea în mod obligatoriu o pregătire în management pentru a putea examina potenţialii candidaţi.


Având în vedere faptul că Partidul Democrat şi Partidul Naţional Liberal au nominalizat  un singur consilier local  pentru a face parte din comisia de selecţie a managerilor, în cadrul primei variante supuse aprobării Consiliului Local al Municipiului Timişoara această persoană a fost menţionată în toate cele 4 comisii.


Prezentăm în continuare componenţa comisiilor de selecţie a managerilor la. S.C. “Drumuri Municipale” S.A, S.C. “Administrarea Domeniului Public” S.A., SC “Horticultura” SA.şi SC”Pieţe”SA, în ambele variante propuse.

VARIANTA II (o singură comisie de selecţie a managerilor pentru toate soc. com.):

1.Ciuhandu Gheorghe

Primarul Municipiului Timişoara

2.Cojocarii Ioan


Secretarul Municipiului Timişoara

3.Bodo Adrian


Directorul Direcţiei Economice

4.Bibu N. Aurelian
Prof. univ. dr., şeful Catedrei de Management, Fac. de Ştiinţe Economice din Universitatea de Vest Timişoara

5. Ţucu Dumitru

Consilier Local P.S.D

6. Petre Petrişor


Consilier Local P.R.M.

7. Moldovan Valentin
            
Consilier Local P.P.C.D.

8.Ciuhandu Ovidiu

Consilier Local P.D. 

9.Achimescu Bogdan

Consilier Local P.N.L.

